แบงก์-พลังงานฉุดดัชนี ลบ 1.85 จุด
หุ้นปิดเช้าวันที่ 17 ส.ค.ที่ระดับ 1,222.55 จุด ลดลง 1.85 จุด  มูลค่าการซื้อขาย 13,104.48 ล้านบาท
17 ส.ค. 2555

หุ้นปิดเช้าวันที่ 17 ส.ค.ที่ระดับ 1,222.55 จุด ลดลง 1.85 จุด  มูลค่าการซื้อขาย 13,104.48 ล้านบาท
ดัชนีตลาดหลักทรัพย์แห่งประเทศไทย ในการซื้อขายภาคเช้าวันที่ 17 ส.ค. มีความพยายามจะดันขึ้นไปให้ผ่านแนวต้านที่ 1,230 จุด แต่หลังจากขึ้นไปแตะที่ 1,230.50 จุด มีแรงขายทำกำไรหุ้นกลุ่มธนาคารและพลังงาน ทำให้ดัชนีถูกกระชากลงมาซื้อขายในแดนลบ จนกระทั่งปิดตลาดที่ 1,222.55 จุด ลดลง 1.85 จุด หรือ 0.15% มูลค่าการซื้อขาย 13,104.48 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า ตลาดหุ้นไทยไม่มีปัจจัยใหม่ๆ ที่โดดเด่นเข้ามาสนับสนุนจึงทำให้เกิดการพักตัว โดยเฉพาะเมื่อดัชนีไม่สามารถผ่านแนวต้านที่ 1,230 จุด ซึ่งเป็นแนวต้านที่สำคัญขึ้นไปได้ ทำให้มีแรงขายทำกำไรระยะสั้นในหุ้นที่ปรับขึ้นไปก่อนหน้านี้
นอกจากนี้ นายชัย กล่าวอีกว่า สำหรับหุ้น PTT และ PTTEP ที่ปรับลดลง เป็นเพราะมีรายงานข่าวว่า สหรัฐอเมริกามีการพูดถึงการนำนำมันสำรองออกมาใช้จึงทำให้ราคาน้ำมันดิบในตลาดโลกปรับลดลง 
หลักทรัพย์ที่มีมูลค่าซื้อขายสูงสุด 5 อันดับSCB มูลค่า 818 ล้านบาท ปิดที่ 154.50 บาท -3.00 บาท หรือ -1.90%KBANK มูลค่า 547 ล้านบาท ปิดที่ 171.50  บาท -2.00 บาท หรือ -1.15%BBL มูลค่า 467 ล้านบาท ปิดที่ 197.00  บาท -3.00 บาท หรือ -1.50%INTUCH มูลค่า 447 ล้านบาท ปิดที่ 65.75  บาท +0.25 บาท หรือ +0.38%PTT มูลค่า 425 ล้านบาท ปิดที่ 339.00  บาท -2.00 บาท หรือ -0.59%